คนรุมซื้อ ลอตเตอรี่75บาท สหกรณ์โคนมฯขายถูกสุดๆ สมนาคุณลูกค้า 
สหกรณ์โคนมวังน้ำเย็น ทำได้และได้ทำแล้ว ขายลอตเตอรี่ราคาถูกคู่ละ 75 บาท ใช้วิธีจองซื้อผ่านธนาคารกรุงไทย นำมาจำหน่ายให้ลูกค้าและคนทั่วไป บอกเป็นการสร้างความสุขให้กับสมาชิกฯ และช่วยเหลือผู้มีรายได้น้อย     ,เมื่อวันที่ 20 ต.ค. 58 ผู้สื่อข่าวได้ลงพื้นที่ไปที่หน้าร้านสหกรณ์โคนมวังน้ำเย็น ต.วังใหม่ อ.วังสมบูรณ์ จ.สระแก้ว ได้พบกับนายสุรชาติ คหินทพงษ์ ประธานกรรมการบริหารสหกรณ์โคนมวังน้ำเย็น และเจ้าหน้าที่ของสหกรณ์ฯ นำสลากกินแบ่งรัฐบาลงวดวันที่ 1 พ.ย.58 มาจำหน่ายให้คนทั่วไป ในราคา 1 ใบ 75 บาท เพื่อสนองนโยบายรัฐบาลที่ควบคุมราคาสลากฯ ไม่เกินใบละ 80 บาท และเป็นการช่วยเหลือผู้มีรายได้น้อย สร้างความสุขให้กับสมาชิกฯและประชาชนทั่วไปด้วย,นายสุรชาติ คหินทพงษ์ ประธานกรรมการบริหารสหกรณ์โคนมวังน้ำเย็น กล่าวว่า ตามที่รัฐบาลเปิดให้ผู้ค้า สามารถสั่งจองสลากกินแบ่งรัฐบาลผ่านทางธนาคารกรุงไทย เพื่อนำมาจำหน่าย ทางสหกรณ์จึงสั่งจองสลากฯของงวดวันที่ 1 พ.ย.58 จำนวน 15 เล่ม มาขายในราคาถูก คู่ละ 75 บาท หากผู้ชื้อต้องการสลากฯในงวดนี้ ให้มาซื้อได้ที่สหกรณ์โคนมวังน้ำเย็น,ขอยืนยันว่าทางสหกรณ์โคนมวังน้ำเย็น ต้องการขายสลากในราคานี้จริง เพราะที่ผ่านประชาชนถูกเอารัดเอาเปรียบมาตลอด และจากการประเมินกลุ่มผู้ที่ชอบเสี่ยงโชค พบว่าเป็นผู้มีรายได้น้อยถึง 80% ประกอบกับมีคนผ่านสหกรณ์แห่งนี้วันละเป็นหมื่นคน และมีรถยนต์วิ่งผ่านเส้นนี้วันละ 5,000 คัน รวมถึงเป็นการคืนกำไรให้กับลูกค้าและสมาชิกของสหกรณ์ จึงได้ขายสลากในราคาถูก ประธานฯสหกรณ์โคนมวังน้ำเย็น กล่าว.
สหกรณ์โคนมวังน้ำเย็น ทำได้และได้ทำแล้ว ขายลอตเตอรี่ราคาถูกคู่ละ 75 บาท ใช้วิธีจองซื้อผ่านธนาคารกรุงไทยฯ นำมาจำหน่ายให้ลูกค้าและคนทั่วไป บอกเป็นการสร้างความสุขให้กับสมาชิกฯ และช่วยเหลือผู้มีรายได้น้อย
ลอตเตอรี่,สลากกินแบ่งรัฐบาล,ขาย75บาท,ลอตเตอรี่75บาท,สหกรณ์โคนมวังน้ำเย็น,วังน้ำเย็น,สระแก้ว,ข่าว,ไทยรัฐ,ข่าวทั่วไทย,ขายลอตเตอรี่